Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 1027

9. ÉVFOLYAM Célok – Az irodalmi műveltség iránti igény elmélyítése, új motívumokkal való gazdagítása. – A szépirodalmi olvasmányok körének fokozatos tágítása. – Hosszabb, illetve bonyolultabb szerkezetű irodalmi művek olvasása, feldolgozása a teljes mű és a részlet különbségének tudatosításával. – A lírai, drámai közlésmód néhány lényegi sajátosságának felismerése, szerepük tudatosítása, fogalmi rendszerezésük. – A művek értelmezéséhez szükséges fogalmak használatának begyakorlása. – A válogató olvasás képességének gyakorlása. – Az erkölcsi, társas-társadalmi érzékenység, ítélőképesség fejlesztése. – A különféle stílusrétegek iránti fogékonyság növelése. – A történeti érzék, a térben és időben való tájékozódás képességének fejlesztése. – Az esztétikai érzékenység növelése. 2008/177. szám – Az önálló jegyzetkészítés technikáink tudatosítása. – A tanulmányokhoz használható kézikönyvekben való biztonságos eligazodás. – A szövegformálás képességének fejlesztése: a tanulók legyenek képesek az olvasott művek szabatos, tárgyszerű, kifejező ismertetésére szóban és írásban. – Legyenek képesek bonyolultabb, összetettebb művek lényeges jegyeinek bemutatására. – Ismerjék a lírai, drámai közlésmód néhány lényegi sajátosságát. – Tudják használni azokat a fogalmakat, melyekkel az adott művek szabatosan leírhatóak. – Tudjanak önállóan véleményt alkotni. – Egyes műveket, alkotókat térben és időben tudják elhelyezni. – Tudjanak hosszabb, összefüggő szövegből is önállóan jegyzetet készíteni. – Biztonsággal tudják használni a tanulmányokhoz segítséget nyújtó kézikönyveket. – Szövegalkotásukban érvényesítsék az önkontrollt és a szövegjavítást. – Szöveghűen tudjanak felidézni legalább 5 verset és 20 sornyi prózai szöveget. – Drámai szövegek értő olvasása. – A tér, idő, cselekmény egységének felismertetése. – A komikum eszközeinek és típusainak felismertetése. – Az írott dráma és a színházi előadás viszonyának tisztázása. – A drámai közlésmód néhány lényegi sajátosságának tisztázása, szerepük tudatosítása, fogalmi rendszerezésük. – Kreatív írásgyakorlatok végzése. – Az erkölcsi törvények állandóságának, illetve korhoz kötöttségének megvitatása. – Annak felismerése, hogy az irodalomban állandó témák, archetípusok vannak. – A normakövetés és a normasértés lehetőségeinek megvitatása. – Ismerkedés a művekben megjelenő hiedelmekkel, babonákkal, népszokásokkal. – Annak felismerése, hogy a kor és a földrajzi környezet, hogyan hat a szokásokra, az értékrendre. – A sejtetés, az elhallgatás stíluseszközének felismerése. – Az Arany János-i ballada jellegzetességeinek felismerése. – A művek leírásához és értelmezéséhez szükséges poétikai alapfogalmak tudatosítása. – A magyar irodalom e jelentős témájával való ismerkedés. – Az olvasott művekben megjelenített téma, motívum révén a kapcsolódási pontok felismerése. – A hazafias költészet fogalmának tisztázása. – A költői feladatvállalás megjelenési formáinak felismerése. – Annak tudatosítása, hogy az irodalomolvasás gondolati, erkölcsi élmények forrása is. – A lírai alkotások különböző műfajainak és hangnemeinek felismerése. – A történeti tájékozódás képességének fejlesztése. – A művek értő befogadásához szükséges fogalmak tisztázása. – A művek, illetve a mű részletek értő befogadása. – Ismerkedés az eposz műfaji jellegzetességeivel. – Ismerkedés az irónia fogalmával. – A magyar nyelv változásának tudatosítása, a változások néhány lényeges elemének felismertetése. – A már korábban megismert versritmusok felidézése és gyakorlása. – A már korábban megismert komikus eszközök felidézése és felismerése. – A már korábban megismert szóképek felismerése. – A fogékonyság fejlesztése a részvétre, az igazságra, a megértésre mint értékre, a tragikumra, az erkölcsi és érzelmi konfliktusok felfogására. – Annak megvitatása, hogy mikor miért ütközhet az egyén boldogságvágya a környező világgal. – A drámáról tanultak felelevenítése. – A tragikum és komikum egymásmellettiségének vizsgálata. – A dramaturgia alapvető elemeivel való megismerkedés. – A drámai szerkezet elemeinek felismerése. – Az adott mű egyéb (modern) feldolgozásaival való megismerkedés. 2008/177. szám 1. A TÉMAKÖR CÍME Nevetés a színpadon: vígjátékok AJÁNLOTT IDŐKERET: 3 HÉT KAPCSOLÓDÁS A NEMZETI ALAPTANTERVHEZ MAGYAR NYELV ÉS IRODALOM A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) a komikum forrásainak és típusainak felismerése, monológ és a dialógus eltérő funkciójának felismerése, a szereplők szituációhoz kötődő ki nem mondott gondolatainak megfogalmazása, instrukciók írása (díszlet, jelmez, színpadkép, színpadi mozgás), jelenetek előadása, egy színházi előadás közös megtekintése ISMERETEK, TARTALMAK, FELADATOK Művek: Plautus: A hetvenkedő katona, Moliere: A fösvény Fogalmak: a tér, idő, cselekmény egysége, eltúlzott tulajdonságok és a komikum viszonya, a commedia dell arte szereplőtípusai, vígjátéki szerepkörök, akció és dikció, az írott dráma és a színházi előadás viszonya AJÁNLOTT TEVÉKENYSÉGEK A drámáról tanultak felidézése közösen összegyűjtött szempontok alapján: definíció, műfajok, szerkezet, megismert korok (antik görög, középkori, reneszánsz – commedia dell arte, shakespeare-i színház) Négyfős csoportok kialakítása vegyes tudásszint szerint: egyik sarokba „mindentudók”, velük szembe a „semmire nem emlékezők”, a harmadikba, akik mindenről keveset tudók, a negyedikbe az egy-egy témakörre jól emlékezők állhattak önbevallásos alapon. Közös vázlatírás a szempontok alapján. A Plautus mű 2. felvonásának 1. jelenetében az öreg leírja Palaestrio gesztusait, míg gondolkodik – ennek felolvasása és eljátszása kiscsoportokban, majd a csoport legjobbjai bemutatják a többieknek az előadást. Ennek mintájára ugyanilyen szituáció leírása, kis csoportban felolvasása, a legjobbakat az évfolyam minden tagja eljátssza a második felolvasásra. A felolvasásra választott szerzők bírálják a színészi teljesítményt. A Plautus-mű színházi adaptációjának videofelvétele alapján vita a komédiák színpadi játékáról. Videón megállított jelenetek adott pillanatához monológ írása, majd értő előadása – egyéni feladat. A reneszánsz témahét színházra vonatkozó ismereteinek felidézése: képzőművészeti ábrázolások gyűjtése az állandó szerepkörökről – könyvtári kutatómunka. Az ott bemutatott commedia dell arte előadás felidézése (a felkészülés módja: a kanavász írása, az attribútumok megjelenítése a jelmezekben, párhuzamos jelenetek a színpadon, az improvizált szöveg nehézségei stb.) Ha reneszánsz témahét tartására nem volt lehetőség, ez projektként megvalósítható, négy konzultációval. A színház az egész világ c. sorozat megfelelő részének megnézése után korabeli fiktív színészéletrajz vagy napló írása önálló életmódtörténeti kutatással – egyéni feladat. Moliere életrajz, pályakép bemutatása – kiselőadás. A színészet megítélésének, a színészlét megváltozásának megvitatása. A Moliere-mű részeinek vizsgálata a komikum eszköztára szempontjából: források szerinti csoportosítás, a hatás magyarázata – csoportmunka és kiselőadás. A nagymonológ elelmzése: lélektani vizsgálat. A nagymonológ előadása: a színészi játék kidolgozása (gesztusok, mimika, testtartás) vagy ehhez rendezői utasítások írása – egyéni feladat. Vita a mű befejezéséről. Befejezésváltozatok írása – egyéni feladat. 2. A TÉMAKÖR CÍME „Bűn és bűnhődés” AJÁNLOTT IDŐKERET: 3 HÉT KAPCSOLÓDÁS A NEMZETI ALAPTANTERVHEZ MAGYAR NYELV ÉS IRODALOM A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) szövegértés és szövegértelmezés, a hiányok kiegészítése a meglévő információkból, vita, vád- és védőbeszéd írása, tárgyalás, dramatizálás 2008/177. szám ISMERETEK, TARTALMAK, FELADATOK Művek: bibliai történetek, mitológiai történetek, Kádár Kata, Rákóczi kis úrfi, Arany János: Tetemre hívás, Ágnes asszony, V. László, Mikszáth: Bede Anna tartozása, Péri lányok szép hajáról, Az a fekete folt Fogalmak: erkölcsi törvények, archetípusok, normakövetés és normasértés, hiedelem, babona, népszokás, a kor és a földrajzi környezet hatása az értékrendre, sejtetés, elhallgatás, a büntetés és bűnhődés változatai, megbélyegzettség AJÁNLOTT TEVÉKENYSÉGEK Bevezető, gondolatébresztő: Mindenki felírja a 10 szerinte legsúlyosabb bűnt, majd fős csoportokban megvitatják, közös listát írnak, közösen kitalálnak 5 szerintük hatásos büntetést, mindenki maga leír 5 formát a megbocsátásra. A Tízparancsolat megismerése, megvitatása – csoportmunka. Kultúrtörténeti koronként a bűnfelfogás bemutatása: Antik és bibliai mítoszok felidézése – közös megbeszélés. Kosztolányi Dezső: Káin című novellájának megismerése. Nézőpontválasztásos parafrázis írása egy választott történethez – egyéni feladat. Az Ószövetség bűnmítoszainak önálló feldolgozása kis csoportban: értő szövegolvasás, a bűn, a büntetés és a bűnhődés kiemelése. Vita az Ószövetség bűnképéről. Hogyan változik ez az Újszövetségben – kiselőadás. A görög mitológia bűntörténetei: az előtörténet elmondása vándor énekesként. A bűnhődés közös értelmezése – vita. Középkor: a Dantei világszemlélet megértése – bűnök mérlegelése, Odüsszeusz sorsa: a pokolábrázolás értelmezése. Reneszánsz: történelmi ismereteikre és az olvasott művekre (Dekameron, Shakespeare) támaszkodva – felidézés. Barokk, felvilágosodás – a történelmi ismeretekre építve közösen. Választott népballada önálló megértése: a cselekmény leírása saját szavakkal (és segítséggel) a főhős nézőpontjából. Az Arany János-i ballada típusainak megismerése: jellegzetes reprezentánsok alapján a jellemzők közös feltárása. Balladaértelmezések: nyomozás a cselekmény mozzanatai után, a lélektani háttér feltárása, a szokások megismerése, a végkifejlet értelmezése. Illusztrációk készítése a Tetemre híváshoz. Az Ágnes asszony képeinek értelmezése – egyéni kigyűjtés után közös megbeszéléssel. Az alapmotívum hátterének bővítése: kapcsolódó köznapi szóképek, képes kifejezések, szólások, közmondások gyűjtése. A történet megírása hirlapi tudósításként. A tárgyalás megrendezése: védő- és vádbeszéd megírása (csapatban gyűjtött érvek alapján), előadása, a nézők bevonásával lefolytatott irányított vita, az esküdtek döntése és indoklásuk elhangzása. AJÁNLOTT TEVÉKENYSÉGEK Az Az a fekete folt című novella értelmezése: az idegen szavak, az emberi viszonyok, a tettek alapján életmódtörténeti kép megírása a novella alapján (kvázi szociológiai tanulmányként) -egyéni feladat. A Mikszáth-novella alternatív befejezése: a csattanó előtt megállított történet saját folytatásának megírása. Szokások, hagyományok, hiedelmek a falusi közösségekben: saját tapasztalatok megbeszélése. 3. A TÉMAKÖR CÍME Nemzet és költészet Ajánlott időkeret: 3 hét KAPCSOLÓDÁS A NEMZETI ALAPTANTERVHEZ MAGYAR NYELV ÉS IRODALOM A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) értelmező előadás, memoriterek megtanulása, a művek elhelyezése az adott történelmi korokban, versek műfajának és szövegszervező elvének felismerése, szóképek és retorikai alakzatok felismerése és funkciójuk megállapítása ISMERETEK, TARTALMAK, FELADATOK Művek. Berzsenyi: Magyarokhoz I. II., Kölcsey: Himnusz, Zrínyi dala, Zrínyi második éneke, Vörösmarty: Szózat, Előszó, Petőfi: Nemzeti dal, Világosságot!, Respublica, Európa csendes..., Ady: Nekünk Mohács kell, Magyar jakobinus dala, A magyar Ugaron, József Attila: Hazám, mai szerzők versei Fogalmak: nemzet és haza, hazafias költészet, himnusz, szimbólum, szonett, szonettciklus, retorizáltság, formai fegyelem, feladatvállalás, a történelmi kor meghatározó szerepe 2008/177. szám AJÁNLOTT TEVÉKENYSÉGEK A nemzet fogalmának történelmi változásai – kiselőadás. Mi tesz közösségé egy nemzetet – megbeszélés, vita. Az első Berzsenyi óda szövegének megértése: az elhangzott szöveg alapján téma, gondolati vázlat, alapképek közös kiemelése. A korszak földrajzi megnevezéseinek, történeti eseményeinek, helyzetének tanári magyarázata közben a szöveg megfelelő utalásainak jelölése. A magyarokhoz II. önálló (kérdéssorral segített) képelemzése: Az antik példák felhasználása; az alkalmi vers, az általánosító vers sajátosságai; első benyomások rögzítése; a vélemény, az indulat versbeli megjelenése; a költői eszközök kiemelése: a pozitív és negatív megjegyzések táblázatba gyűjtése; a zárlat általánosításának értelmezése A reformkor kronologikus politikatörténeti bemutatása – kiselőadás. A Himnusz szerkezeti elemzése – csoportmunka. Múlt, jelen és jövő megjelenésének módja, konvenciója – kiemelés a szövegből – csoportmunka. A Zrínyi-énekek összehasonlító elemzése: a párbeszédes forma megértése, a szereplők azonosítása, a szerkezet állandó és változó elemei, a változó világkép – csoportmunka. Összehasonlító elemzés a Szózattal: a keret funkciója, szerkezeti tagolás, múlt-jelen-jövő, optimizmus-pesszimizmus, megidézett elemek a történelemből – csoportmunka. Az Előszó szerkezeti tagolása, az évszakallegória közös értelmezése. Önálló képelemzés a vers egy választott képéről esszében megfogalmazva. A történelmi háttér kulcsként való használata a 19. századból megismert művek értelmezéséhez. A Petőfi-versek hangvételének, témáinak, céljainak összevetése az eddig megismert versekkel: hasonló elemek, változások. A Világosságot! című vers logikai szerkezetének önálló feltárása: logikai viszonyok a filozófiai versben, a kötőszók szerepe – előzetes megbeszélés (milyen logikai viszonyok vannak, ezeket hogy lehet jelölni) alapján – csoportmunka. A forradalom és szabadságharc a versek hátterében: Petőfi ’48-49-ben született verseinek értelmezése. AJÁNLOTT TEVÉKENYSÉGEK Arany véleményének megértése: a refrén értelmezése: állandó és variatív rész; a versszakokban leírt magatartásforma megfogalmazása 1-1 mondatban; indulatok jelzése; felütés és zárlat alapgondolatai – csoportmunka. Ady-magyarságképe: kiselőadás a művek korabeli fogadtatásáról. A hagyományos elemek kiemelése, a változás-változtatás megfogalmazása – csoportmunka. Ady alapképeinek összegző bemutatása-esszé írása. A határon túli irodalom alapján: Távol a hazától címmel versbemutatás. Összegző esszétémák: Beteljesülhet-e a közeli jövőben a herderi jóslat? Belső szerves fejlődés vagy átvétel oldhatja meg a kulturális lemaradást? Párbeszéd a mai magyarságról egy hiteles magyar történelmi figurával – önálló értekezésírás. 4. A TÉMAKÖR CÍME Eposz és komikus eposz AJÁNLOTT IDŐKERET: 2 HÉT KAPCSOLÓDÁS A NEMZETI ALAPTANTERVHEZ MAGYAR NYELV ÉS IRODALOM A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) az eposz és a komikus eposz műfajának és műfaji kellékeinek azonosítása, a komikum forrásainak és változatainak felismerése, a komikus hatás okainak elemzése, metaforaalkotás, hexameterírás, epikus hasonlatok írása, eposzi jelzők keresése önmagukra, társaikra, közismert személyiségekre, részletek dramatizálása, előadása ISMERETEK, TARTALMAK, FELADATOK Művek: Homérosz: Odüsszeia, Zrínyi: Szigeti veszedelem, Csokonai: Dorottya (részletek, példák az eposzi kellékekre), Petőfi: A helység kalapácsa, Arany: A nagyidai cigányok Fogalmak: eposz és eposzi kellék, a komikus eposz, a komikum forrásai, a műfaji konvenciók és komikus alkalmazásai, irónia 2008/177. szám AJÁNLOTT TEVÉKENYSÉGEK Az időmértékes verselés elemzése az Odüsszeia kezdősorain – egyéni feladat. Hexameteres leírása a 12 főistennek – egyéni feladat. Egy kaland leírása hexameterben – egyéni házi feladat. Odüsszeusz kalandjai: felidézés csoportmunkában, élőképszerű megjelenítés a többieknek. Az eposz műfaja, eszköztára, állandő elemei – szakirodalom feldolgozása kis csoportban. Az eszköztár minden eleméhez példák keresése – egyéni feladat. Epikus hasonlatok írása egy aznap velük történt eseményhez, életük egy helyszínéhez – egyéni feladat. Eposzi jelzők keresése önmagukra, társaikra, közismert személyiségekre – egyéni feladat. A Zrínyi-mű megismerése: a történet és a történelmi tények összevetése – közös megbeszélés. Csoportmunkában előre kiválasztott részletek feldolgozása: a török sereg, A magyar csapat, A két vezető, Szerelmi szálak, Csodás elemek, Az eposzi kellékek használata, a végkifejlet. A csoportmunkák összegzése alapján közös megbeszélés: a művészi-politikai célok érdekében milyen eszközöket hogyan használ a szerző. A Csokonai-mű bevezetésének szövegéből az eposzi kellékek kiemelése – egyéni feladat. Megbeszélés: hogyan változtatja meg, gúnyolja ki a szöveg. A Dorottyából készült tévéjáték alapján a szerepkörök, néphagyomány, báli szokások értelmezése. A Petőfi-mű hangos magyarázó felolvasása: a részenként elhangzó szöveg folyamatos közös elemzése (komikus eszköztár, módszerek, nyelvi humor): a kellékek kifigurázása, kontraszt (téma-műfaj, téma-nyelvhasználat), eufémia (pl. testrész körülírása), túlrészletező körülírás (a napjuk egy mozzanata), befogadói elvárások cáfolata (fontosnak beállított esemény ellényegtelenítése), stílustörés (fennkölt stílusból parlagiba váltás), metafora szó szerintivé tétele tanári magyarázat. Minden eljárás megvalósítása saját rövid írásban – egyéni feladat. A közös olvasás során megismert eszköztár önálló felismerése, kiemelése, magyarázata az Arany-műből – csoportmunka. Krónikásének Nagyidáról: mi az, amit egy külső szemlélő láthatott – egyéni feladat. 5. A TÉMAKÖR CÍME Tragikus szerelmek a színpadon AJÁNLOTT IDŐKERET: 2 HÉT KAPCSOLÓDÁS A NEMZETI ALAPTANTERVHEZ MAGYAR NYELV ÉS IRODALOM A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) a két dráma hasonlóságainak és különbözőségeinek elemzése, a véletlennek mint dramaturgiai szervezőerőnek a felismerése, a drámai tetőpont felismerése, a történet végkifejletének megváltoztatása és vita az új befejezés változatokról, a történet végiggondolása különböző szereplők nézőpontjából. ISMERETEK, TARTALMAK, FELADATOK Művek: Shakespeare: Rómeó és Júlia, Schiller: Ármány és szerelem Fogalmak: tragédia, tragikus hős, konfliktus, véletlen és szükségszerűség, tragikum és komikum egymásmellettisége, az egyén boldogságvágya és a környező világ ütközése, dramaturgia, szcenika, prológus AJÁNLOTT TEVÉKENYSÉGEK A „Színház az egész világ” című sorozatban a shakespeare-i színházról szóló rész feldolgozása: vázlatírás. Szakirodakom alapján az Erzsébet kori színház és az előzmények megismerése: szókártyák gyártása az új kifejezésekből és meghatározásaikból – pármunka. A két kötelező olvasmányról szerzett első benyomások alapján a két szerelem, szerelmespár összehasonlításáról beszélgetés. A Rómeó és Júlia emblematikus jeleneteinek közös vizsgálata, elemzése. A dráma értelmezése felvonásonként kérdéssorral, csoportmunkában: komikus és tragikus elemek, lélekrajz, előjelek, szerelemképek, helyszínek, segítők, hátráltatók, a családról alkotott kép, véletlenek és végzetszerűség, a szerkezet feltárása – csoportmunka alapján kiselőadás. Vagy: A két szereplő jellemzése: a környezetük szerepe, aktivitás, felnőttség, érzelmek, a magányossá válás útja alapján – csoportmunka alapján kiselőadás. 2008/177. szám A komikus mellékszereplők bemutatása – csoportmunka alapján kiselőadás. Júlia segítőinek a tragédiában betöltött szerepe – csoportmunka alapján kiselőadás. Belső monológ írása egy szabadon választott jelenethez. Vita a modern feldolgozásokról. Jók és rosszak az Ármány és szerelemben: a szereplők csoportosítása indoklással– csoportmunka. A tragikus végkifejlet okainak elemzése: a főhősök hibáinak magyarázata – vita. A társadalom a Schiller-műben – csoportmunka alapján kiselőadás. A műfaji kérdések tisztázása – kiselőadás. A két mű főhőseinek összehasonlító bemutatása – esszéírás. A TOVÁBBHALADÁS FELTÉTELEI – A tanulók legyenek képesek a drámai szövegek értő befogadására. – Ismerjék fel a tér, idő, cselekmény egységének jegyeit. – Ismerjék fel és tudják megnevezni a komikum eszközeit és típusait. – Meg tudják fogalmazni az írott dráma és a színházi előadás kapcsolatát. – Ismerjék a drámai közlésmód lényegi sajátosságait. – Legyenek képesek élménybeszámoló írására egy általuk látott színházi előadásról. – Annak felismerése, hogy az irodalomban állandó témák, archetípusok vannak. – A normakövetés és a normasértés lehetőségeinek megvitatása. – Annak felismerése, hogy a kor és a földrajzi környezet, hogyan hat a szokásokra, az értékrendre. – A sejtetés, az elhallgatás stíluseszközének felismerése. – A tanulók ismerjék fel az erkölcsi törvények állandóságát, illetve korhoz kötöttségét. – Képesek legyenek a művek hasonlóságainak, illetve különbségeinek felmutatására. – Ismerjék a művekben megjelenő hiedelmeket, babonákat, népszokásokat. – Ismerjék fel és tudják megnevezni a művekben megjelenő stíluseszközöket. – Ismerjék az Arany János-i ballada jellegzetességeit. – Tudják használni a művek értelmezéséhez szükséges poétikai alapfogalmakat. – Szöveghűen ismerjenek legalább egy művet. – A tanulók értő módon tudják megszólaltatni az adott műveket. – Legyenek tisztában a magyar irodalom e jelentős témájának legfontosabb hagyományaival. – Ismerjék fel az adott művek legfontosabb gondolati elemeit. – Meg tudják fogalmazni a költői feladatvállalásban fellelhető hasonlóságokat és különbségeket. – Ismerjék fel a tartalom és a forma kapcsolódási pontjait. – El tudják helyezni történelmi korban az adott műveket. – Legyenek képesek poétikai fogalmak használatával értelmezni az adott műveket. – Legalább egy mű szöveghű ismerete. – Az adott művek, illetve mű részletek elolvasása. – Az eposz műfaji jellegzetességeinek ismerete. – A tanulók legyenek képesek az irónia felismerésére és alkalmazására. – Meg tudják jelölni a mai magyar nyelv és az adott művek nyelvhasználatában lévő fontosan különbségeket. – Ismerjék fel az adott művekben a poétikai szervezettség eszközeit. – Egy műből 15-20 sor szöveghű ismerete. – Az adott művek értő befogadása. – A tanulók tudjanak véleményt alkotni arról, hogy az egyéni boldogságvágy miért, hogyan ütközhet a környező világgal. – Ismerjék fel a véletlennek mint dramaturgiai szervezőerőnek a jelentőségét. – Az adott műveken keresztül tudják bemutatni a drámai szerkezet elemeit. – Ismerjék fel a tragikus és komikus elemeket, és ezek egymásra hatását. – Ismerjék az adott mű legalább egy más feldolgozását. – Tudják ismertetni a történeteket különböző nézőpontokból. – Szöveghűen ismerjenek egy 15-20 soros részletet valamelyik műből. 2008/177. szám

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes